HAF Y DDAEAR, A HAF Y NEFOEDD. 


Mae anian yn brydferth, y dolydd sy'n hardd, 
A'r goedwig amryliw sy'n denu y bardd; 
Perllanoedd a gerddi gyd-dystiant fod haf, 
Gwel acw'r afalau'n melynu yn braf. 


A'r rhosyn fan yma, a'i wisg, O mor dlos, 

A'i bersawr yn esgyn o foreu hyd nos ; 

Mae'r meusydd gwyrddleision a'r perthi yn | 
hardd, | 

Ond ciliant i'r cysgod wrth degwch yr ardd. 


Ond beth a ddywedwn 'rol canmol yr oll ? 
Gwas'naethed y cyfan eu hamcan digoll; 
Caiff anian ei phlygu fel gwisg fydd yn hen, 
Newidia gwedd natur, attelir ei gwên, 


Daw diwedd i hafau y ddaear i gyd, 

Fe beidia yr huan roi'i oleu i'r byd ; 
Paid gwres a goleuni, a thlysni a chân, 
A. phobpeth gweledig a dderfydd yn lân. 


Ond diolch bydd lesu a'i deulu yn llon 

Mewn Haf na ddaríydda, heb ofìd i'w bron, 
Pan dderfydd cwrs amser, a throion y byd, 
Yn ngwydd y Tragwyddol cânt aroso hyd. 


Rhyfeddu'n ddiolchgar a synu wna'r saint 
Am gael eu dyrchafu ì feddu'r fath fraint; 
Eu cyfrif yn deilwng o nefoedd i fyw, 

A. derbyn mwynianau Paradwys eu Duw, 


Ceir yno un hafddydd tragwyddol heb nos, 

' A blodau mil harddach na'r lili a'r rhos ; 
A'r bywiol Bren rhyfedd, a'i ffrwythau di-ail, 
Rhagora ar bobpeth a welwyd îs haul. 


Bydd engyl, cerubiaid, seraphiaid, a saint, 
Yn unol ddyrchafu ucheledd eu braint; 
Hardd wedd y brodorion cyntefìg a glân, 
Wna'r saint i bêr foli'n felusaeh eu cân, 


Ond golwg ar Iesu, y Brenin dilyth, 
Bâr iddynt folianu yn fwy fwy pêr fyth ; 
Ei wel'd yn ei natur ar orsedd y nef 
Eagyna'uu serchiadau'n fwy fwy ato Et 


Unoliaeth hyfrydol deyrnasa o hyd, 

A'r Iesu'n cynyddu'n fwy fwy yn eu bryd ; 
Cyduna'r telynau i ddadsain Hi glod, 

Bydd yntau'n “ Wr Canol ” tra'r nefoedd yn bod. | 

